మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
సినిమా టిక్కెట్ తీసిన మొహమేనా అది: శివాజీరాజా
ప్రత్యేక హోదాపై పోరాటానికి తెలుగు చిత్ర సీమలోని నటీనటులు కదలిరావడంలేదంటూ వారిపై తీవ్ర విమర్శలు చేసిన టీడీపీ ఎమ్మెల్సీ బాబూ రాజేంద్రప్రసాద్‌పై మూవీ ఆర్టిస్ట్స్ అసోసియేషన్ (మా) అధ్యక్షుడు శివాజీరాజా విరుచుకుపడ్డారు.
Samayam Telugu | Updated:
Mar 28, 2018, 10:28AM IST
ప్రత్యేక హోదాపై పోరాటానికి తెలుగు చిత్ర సీమలోని నటీనటులు కదలిరావడంలేదంటూ వారిపై తీవ్ర విమర్శలు చేసిన టీడీపీ ఎమ్మెల్సీ బాబూ రాజేంద్రప్రసాద్‌పై మూవీ ఆర్టిస్ట్స్ అసోసియేషన్ (మా) అధ్యక్షుడు శివాజీరాజా విరుచుకుపడ్డారు. ‘ఆ మొహం ఎప్పుడైనా సినిమా టిక్కెట్టు తీసుకుని సినిమా చూసిన మొహమేనా’ అంటూ మండిపడ్డారు. తెలుగు సినీ పరిశ్రమలోని నటీమణులపై పరుస పదజాలంతో వ్యాఖ్యలు చేసిన ఓ టీవీ ఛానల్ తీరును నిరసిస్తూ ‘మా’ ఆధ్వర్యంలో మంగళవారం రాత్రి హైదరాబాద్‌లో నిరసన కార్యక్రమం నిర్వహించారు.
ఈ సందర్భంగా శివాజీరాజా మాట్లాడుతూ.. ‘ఒక వ్యక్తి చేసిన పని వల్ల మేం చాలా బాధపడుతున్నాం. అన్యాయం దూషించి అర్ధరాత్రి చిన్న స్క్రోలింగ్‌లో క్షమాపణలు చెబితే సరిపోతుందా. మాకు కావాల్సింద ఒక్కటే.. ఎవరైతే మా నటీమణుల మీద అన్యాయంగా దూషణలు చేశారో ఆ వ్యక్తి స్వయంగా క్షమాపణలు చెప్పాలి. ఇలాంటి సంఘటనలు మళ్లీ జరగకూడదని నేను మనస్ఫూర్తిగా కోరుకుంటున్నాను’ అని టీవీ5 సాంబశివరావును ఉద్దేశించి శివాజీ రాజా అన్నారు.